Document ID: 31994D0768

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Νοεμβρίου 1994 που εξουσιοδοτεί τα κράτη μέλη να αποδεχθούν προσωρινά την εμπορία σπόρων για σπορά σίκαλης που δεν ανταποκρίνεται στις απαιτήσεις της οδηγίας 66/402/ΕΟΚ του Συμβουλίου (94/768/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά (1), όπως τροποποιήθηκε τελευταία από την οδηγία 93/2/ΕΟΚ της Επιτροπής (2), και ιδίως το άρθρο 17,
την αίτηση που υποβλήθηκε από το Βασίλειο της Δανίας,
Εκτιμώντας:
ότι στη Δανία οι παραγωγοί σπόρων για σπορά υβριδιακών ποικιλιών σίκαλης που ανταποκρίνονται στις απαιτήσεις της οδηγίας 66/402/ΕΟΚ -όσον αφορά την ελάχιστη ικανότητα- ήταν ελλειματική κατά το 1994 και, συνεπώς, δεν επαρκεί για να καλυφθούν οι ανάγκες της χώρας-
ότι είναι αδύνατον να καλυφθούν οι ανάγκες αυτές κατά τρόπον ικανοποιητικό με σπόρους για σπορά που προέρχονται από άλλα κράτη μέλη ή από τρίτες χώρες οι οποίοι να πληρούν όλες τις απαιτήσεις που ορίζονται από την εν λόγω οδηγία-
ότι πρέπει, συνεπώς, να επιτραπεί στο Βασίλειο της Δανίας να επιτρέψει, για περίοδο που λήγει στις 30 Νοεμβρίου 1994, την εμπορία σπόρων για σπορά που θα υπόκεινται σε λιγότερο αυστηρές απαιτήσεις-
ότι, επιπλέον, άλλα κράτη μέλη τα οποία είναι σε θέση να προμηθεύουν τη Δανία με αυτού του είδους τους σπόρους που δεν τηρούν τις απαιτήσεις της προαναφερόμενης οδηγίας πρέπει να εξουσιοδοτηθούν να επιτρέψουν την εμπορία αυτών των σπόρων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εξουσιοδοτείται το Βασίλειο της Δανίας να επιτρέψει στην επικράτειά του, για περίοδο που λήγει στις 30 Νοεμβρίου 1994, την εμπορία 900 τόνων κατ' ανώτατο όριο σπόρων για σπορά υβριδιακών ποικιλιών σίκαλης (Secale cereale L.) που δεν πληρούν τις απαιτήσεις που ορίζονται στο παράρτημα ΙΙ της οδηγίας 66/402/ΕΟΚ όσον αφορά την ελάχιστη βλαστική ικανότητα υπό τον όρο ότι τηρούνται οι ακόλουθες προϋποθέσεις:
α) η βλαστική ικανότητα ανέρχεται σε ποσοστό τουλάχιστον 75 % των καθαρών σπόρων-
β) η επίσημη σήμανση φέρει την ακόλουθη ένδειξη: "ελάχιστη βλαστική ικανότητα 75 %".
Άρθρο 2
Τα υπόλοιπα κράτη μέλη εξουσιοδοτούνται να επιτρέπουν στην επικράτειά τους σύμφωνα με τους όρους που προβλέπονται στο άρθρο 1 και για τους ίδιους σκοπούς που ορίζονται από το κράτος μέλος που το ζητά, την εμπορία στην επικράτειά τους 900 τόνων κατ ανώτατο όριο σπόρων σίκαλης. Η επίσημη σήμανση πρέπει να φέρει τις ενδείξεις που αναφέρονται στο άρθρο 1 στοιχείο β).
Άρθρο 3
Τα κράτη μέλη ανακοινώνουν στην Επιτροπή, πριν από τις 31 Ιανουαρίου 1995, τις ποσότητες σπόρων που διατέθηκαν στο εμπόριο στην επικράτειά τους σύμφωνα με την παρούσα απόφαση. Η Επιτροπή ενημερώνει σχετικά τα άλλα κράτη μέλη.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 22 Νοεμβρίου 1994.

Labels: 3
17
18
6